b'\n_START_ARTICLE_\nRafael Andrade Navarrete\n_START_SECTION_\nBiografia\n_START_PARAGRAPH_\nVa estudiar la carrera de Dret a la Universitat de Granada i va exercir com a advocat durant molts anys a Madrid. Membre del Partit Conservador, va iniciar la seva carrera pol\xc3\xadtica com a diputat pels districtes d\'Alcany\xc3\xads i Terol (prov\xc3\xadncia de Terol) a les eleccions generals espanyoles de 1896, esc\xc3\xb3 que tornaria a obtenir en les successives eleccions generals espanyoles de 1899, 1901, 1903, 1905, 1907, 1910, 1914, 1916, 1918, 1919 i 1920. En 1921 \xc3\xa9s nomenat senador "per dret propi"._NEWLINE_Va ser Director general dels Registres civil i de la Propietat i del Notariat i Subsecretari de Governaci\xc3\xb3 en 1903, subsecretari del Ministeri d\'Hisenda, ministre d\'Instrucci\xc3\xb3 P\xc3\xbablica i Belles arts entre el 25 d\'octubre i el 9 de desembre de 1915 i entre l\'11 de juny i el 3 de novembre de 1917 a sengles governs presidits pel comte de Romanones i Eduardo Dato._NEWLINE_Va ser aix\xc3\xad mateix president del Consell d\'Estat entre 1919 i 1922. A m\xc3\xa9s dels seus c\xc3\xa0rrecs pol\xc3\xadtics, va ser membre de la Reial Acad\xc3\xa8mia de la Jurisprud\xc3\xa8ncia i Legislaci\xc3\xb3 i president del Casino de Madrid.'